hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Դատապարտյալին ամենից շատ վրդովեցնում է դատարանների այն պնդումը, թե պայմանական վաղաժամկետ ազատ արձակվելու դեպքում, դատապարտյալները դեռևս նոր հանցանք կատարելու վտանգ են ներկայացնում հանրության համար: Ըստ Մկրտչյանի, Մնջոյանին նոր հանցանք գործելու մեջ կասկածելն ուղղակի անհեթեթություն էր.
Տարիներով լինելով քրեակատարողական հիմնարկի պատերի ներսում, բանտերի պետերն ու աշխատակիցները միշտ հարգանքով և դրական մոտեցում են ցուցաբերել ցմահներին: Արթուրի պնդմամբ՝ այդ ամենն իրենք վաստակել են, քանի որ ամեն օր ու ժամ գտնվելով նրանց աչքի առաջ, որևէ ավելորդություն թույլ չեն տվել:
Դատարանը փոխել է պատժի կրման ռեժիմը, սակայն ԱՆ ՔԿԾ-ն չի կատարում այն
Դատապարտյալ Արթուր Մկրտչյանը չցանկացավ կրկին վերհիշել ամիսներ շարունակվող իր դեմ կատարվող անօրինականության մասին:
Հիշեցնենք, որ դեռ անցյալ տարվա օգոստոսի 1-ին դատարանն ապօրինի էր ճանաչել Տեղաբաշխման հանձնաժողովի այն որոշումը, որով մերժվել էր փոխել Մկրտչյանի պատժի կրման ռեժիմը՝ փակից դարձնելով կիսափակ: Դատարանը պարտավորեցրել էր Քրեակատարողական ծառայության Տեղաբաշխման հանձնաժողովին՝ վերականգնել Արթուր Մկրտչյանի խախտված իրավունքները և պատժի կրման ռեժիմը փակից դարձնել կիսափակ։ Ըստ Արթուրի, «Նուբարաշեն»-ը նախատեսված չէ կիսափակ ռեժիմի համար։ Դատապարտյալին դեռ ամիսներ առաջ պետք է տեղափոխեին կիսափակ ռեժիմի համար նախատեսված «Արմավիր» ՔԿՀ, այնինչ նա մինչ օրս «Նուբարաշեն»-ում է:
Արդարադատության նախարարությունից Forrights-ին հայտնել էին, որ դատապարտյալի պատժի կրման ռեմինը փոխվել է կիսափակի, իսկ վարչությունն էլ հավելել էր՝ «Նուբարաշեն» ՔԿՀ-ն համապատասխանում է կիսափակ ռեժիմի կրման պայմաններին։
«Կիսափակ ռեժիմի անցումն իրենից էական փոփոխություններ չի ենթադրում։ Հնարավոր է, որ անգամ դատապարտյալը չզգա տարբերությունը։ Նույն խցային պայմաններ է, գրեթե նույն կարգավիճակը։ Ուղղակի, հիմա մոտ մի 2 ժամ հնարավոր է անցկացնել խցից դուրս՝ նախատեսված տարածքում։ Դե հիմա մի օր 10 րոպե ավել, մի օր 10 րոպե պակաս մնալն իրենից չի ենթադրում, որ Արթուր Մկրտչյանի պատժի կրման ռեժիմը չի փոխվել»,- Forrights-ին ասել էին Քրեակատարողական ծառայությունից։
Ցմահ դատապարտյալ Մկրտչյանը կտրուկ հերքում է նախարարության և վարչության հայտարարությունները։ Նա շեշտում է, որ իր պատժի կրման ռեժիմի փոփոխությունն արձանագրվել է միայն թղթի կտորի վրա, քանի որ իր բանտային կենցաղում ոչինչ չի փոխվել:
Ներումը շնորհվել է 2003թ.-ին, ուժի մեջ մտել՝ 2006թ-ին. «3 տարի մենք եղել ենք անօրինական փակի տակ»
Արթուր Մկրտչյանն այսօր մշտապես հետևում է քաղաքական անցուդարձին: Նա նշում է, որ հեղափոխության օրերին մեծ հավատ ունեին, որ Նիկոլ Փաշինյանը կանդրադառնա ցմահների խնդիրներին: Դատապարտյալը հիշեցնում է, որ հանրահավաքներիրց մեկի ժամանակ, Փաշինյանը հայտարարել էր՝ այլևս ոչ մի ճնշում չի լինելու դատարանների վրա. հաստատելով, որ առաջ նման դեպքեր եղել են.
«Ո՞ւմ էր պետք էդ հեղափոխությունը, եթե իշխանութունը պետք ա միայն իրա դարդուցավի մասին մտածի: Խոսում են, բայց մնում ա օդում կախված: Եթե դուք ընդունում եք, որ դատարանների վրա ճնշումներ եղել ա, ինչի՞ հետ չեք գնում ու վերաբացում գործերը: Մենք չենք ասում՝ դուք դատարան եղեք, ասում ենք՝ օրենքի ուժով լուծեք էդ կատարված անօրինականությունը»,- ասում է Արթուրը:
Ցմահ դատապարտյալն անդրադառնում է անցյալում կատարված անօրինականություններին: Մասնավորապես, 2003 թվականին, երբ ՀՀ երկրորդ նախագահ Ռոբերտ Քոչարյանը մահապատժի դատապարտված անձանց պատիժը փոխարինեց ցմահ ազատազրկմամբ, այդ ներման հրամանն անօրինական է եղել:
«Քոչարյանը ներումը տվեց, մահապատիժը դարձրեց ցմահ, բայց դատական որոշումն ուժի մեջ մտավ միայն 2006 թվականին: Երեք տարի մենք եղել ենք անօրինական փակի տակ: Երեք տարի դատական ակտ չի եղել: Երեք տարի մարդը բերդում էր, բայց՝ անօրինական»,- արձանագրում է Մկրտչյանը:
«Սա ՀՀ արդարադատության արնահոսող վերքերից մեկն է, որը պետք է անհապաղ լուծում ստանա»
Փաստաբան Վահե Գրիգորյանը ևս երկրորդ նախագահի որոշումն անօրինական է համարում: Ըստ նրա՝ տեղի է ունեցել կոպիտ իրավախախտում. «Սահմանադրական և քրեական իրավունքի դասագրքային սկզբունք է. գործադիր իշխանությունը պատիժ չի սահմանում: Պատիժները սահմանվում և մշակվում են արդարադատության մարմինների կողմից, գործադիրն ընդամենն ի կատար է ածում դրանք»,- նշում է նա:
Վահե Գրիգորյանի խոսքով՝այժմ բանտերում կան ցմահ դատապարտյալներ, որոնք անազատության մեջ են կամայականության հետևանքով: Նրանցից ցանկացածը, ում 20 տարվա ազատազրկման չափը լրացել է, յուրաքանչյուր օր այդ ազատազրկումից դուրս պահվում է կամայականորեն անազատության մեջ: Փաստաբանի հավաստմամբ՝ սա լրջագույն խնդիր է, որի վրա պետք է կենտրոնանա գործադիր իշխանությունը, սկսած ՀՀ արդարադատության նախարարությունից:
«Սա ՀՀ արդարադատության արնահոսող վերքերից մեկն է, որը պետք է անհապաղ լուծում ստանա»,- նշում է Վահե Գրիգորյանը:
Նախորդ նյութը«Դուք ձեր հալը կտենաք, փորձվեք լպտաք». Ոստիկանությունում խոշտանգված քաղաքացու հարազատներին սպառնացել են
Հաջորդ նյութըՀակառակորդի գնդակից ծանր վիրավորված զինծառայողը գիտակցության է եկել
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.